Költözés

## Világok közti költözés

Az 1.36-os verzióval megjelent költöztetéssel lehetőséged van a karakteredet áthelyezni egy másik világba. Például, ha van egy karaktered a Világ 3-on, de szeretnél a barátaiddal a Buffalo világon játszani inkább, ezt mostantól megteheted.

**Felhívjuk minden játékos figyelmét, hogy a költözés végleges, utólag nem gondolhatjátok meg magatokat!**

**Kérünk mindenkit, hogy a költözés előtt figyelmesen tanulmányozza át az alábbi útvonalakat!**
* Arizona → El Dorado, Florida
* Buffalo → Világ 1, El Dorado, Florida
* Colorado → El Dorado, Florida
* Dakota → El Dorado, Florida

## Gyakran ismételt kérdések

**Kötelező elköltöznöm?**

Kezdetben nem. Ez azt jelenti, hogy amíg az egyes világok játékosszáma nem esik egy bizonyos korlát alá, addig mindenki saját felelősségére, saját döntése alapján költözködhet. Azonban ha valamelyik világ játékosszáma eléri a minimum határt, akkor a világ rövidesen bezárásra kerül, és mindenkinek kötelező lesz elköltöznie vagy a karaktere törlődni fog. A minimum határ pontos értékét nem tudjuk, az InnoGames üzleti titkának számít.

**Mennyibe kerül ez nekem?**

A költözés teljesen ingyenes, nem kerül sem játék, sem valódi pénzbe!

**Hogyan tudom áthelyeztetni a karakteremet?**

Az opciók ikonra, a Beállításokra, majd a Beállítások ablak Fiók fülére kattintva, az ablak alján találod a költözés gombot. Nincs más dolgod, mint megadni, hogy melyik világra szeretnél költözni és csak várnod kell a költöztetőket.

Fájl:Felulet opciok.png
majd
**Beállítások**
majd
Fájl:Opciok koltozes.jpg

**Mi van ha már játszok a világon, ahova költözni szeretnék/költözni tudok?**

Csak olyan világra van lehetőséged költözni, ahol még nincsen karaktered. Ha már játszol a megcélzott világon, úgy előbb törölnöd kell onnan a karakteredet, esetleg tovább költöztetni egy másik világra.

**Mi lesz átköltöztetve a másik világra?**

Gyakorlatilag a teljes karaktered, egy-két kivétellel (lásd következő pont). Többek között költözik a karaktereddel a karaktered képesség- és tulajdonságpont elosztása, a megmaradt képesség- és tulajdonságpontjaid, a mesterségpontjaid, a barátságpontjaid, a pénzed, az aranyrögeid, a kötvényeid, az eredményeid és eredmény pontjaid, a címeid, az összes tárgyad, a kalandjaid, a megtanult receptjeid, statisztikáid, az elmentett felszereléseid, a profilod, stb.

**Mi NEM lesz átköltöztetve a másik világra?**

A következő dolgok nem kerülnek át veled a másik világra:

* Jelentéseid
* Telegramjaid
* Városod, erődjeid, szövetséged, és ezek fórumai
* Barát listád
* Blokkolt játékosok listája
* Banki és kötvény naplód
* Hírességek csarnokába való bekerülésed ideje

Fontos megjegyezni még, hogy a költözés közben a "meghívások" is megszűnnek, azaz a költözés után már nem fogsz barátságpontokat kapni a meghívott játékosokra, akkor sem, ha mindketten költöztök!

*Ha világ 1-en elfogadsz egy kalandot, amely 10 óra postakocsiőrzést kér, majd átköltözöl Coloradora, akkor ott szintén a 10 órát kell teljesítened!*

*Ha például pénteken költözöl és előtte 4 napon is teljesítettél a napi feladatok közül minimum hármat, a költözés során ez elveszik, tehát "sikeres hét" jelentést már nem szerezhetsz, mivel a kötvény naplód nem kerül át az új világra! Ezért ajánlatos hétfőn költözni, hogy megkapd az előző hétért a kötvényeidet, majd a következő héten is 6 napot teljesíteni tudsz.*

**Milyen feltételekkel lehet elköltözni?**

A költözés elfogadásához a következő feltételeknek kell megfelelned:

* A költöztetendő karakternek legalább 40. szintűnek kell lennie
* Nem lehet karaktered a célul választott világon
* Nem lehet semmilyen tárgyad a piacon (csak úgy, mint törlés előtt)
* Nem lehet semmilyen elvállalt munkád
* Nem lehetsz feljelentkezve erődharcra
* Nem költözhetsz, ha az elmúlt 2 napban már kezdeményeztél költözést a jelenlegi világodról, de visszavontad azt
* Nem költözhetsz, ha az elmúlt 90 napban már egyszer átköltöztél a célul választott világra

*Ha van egy karaktered világ 1-en, amelyet régebben oda regisztráltad, de szeretnél a világ 7-ről világ 1-re költözni, akkor csak töröld ki a világ 1-es karaktered vagy költöztesd máshová, majd a világ 7-essel azonnal költözhetsz. Erre az esetre nem vonatkozik a 90 napos korlátozás.*

**Mi történik, amikor a költözés gombra kattintok?**

Ha a költözésed jóváhagyásra került, vagyis megfeleltél az imént felsorolt feltételeknek, úgy a játék kiléptet. Innentől csak meg kell várnod a költöztetőket, akik az éjszaka folyamán (körülbelül hajnali három órakor) érkeznek meg, és pakolják át a karakteredet. Amint kipakoltál, a másik világon onnan folytathatod a játékot, ahol az előzőn abbahagytad.

**Vissza lehet vonni a költözést?**

A költözés lezajlása előtt van mód a költözés visszavonására, de csak bizonyos kereteken belül, ezek a következők:

A költözés kérelmezése után legalább 1 órának kell eltelnie a visszavonáshoz

Greenwich-i idő szerint este 10 után már nem lehet visszavonni a költözést

Amennyiben visszavonod a költözési kérelmet, úgy újabbat nem kezdeményezhetsz 2 napig.

**A fejlesztők igyekeztek minél jobban hibamentessé tenni a költözést, de apróbb hibák előfordulhatnak, azonban attól nem kell tartani, hogy bármi is elveszne, hiszen a karaktered adatait megőrizzük a költözés után is, így bármikor bármi pótolható.**

Amennyiben kérdésetek van a költözéssel kapcsolatban, forduljatok bátran a Supporthoz, vagy kérdezhettek a fórumban is ebben a témában.

Az eredeti, hivatalos bejelentést megtalálod a fórumon:

* Költözési információk
* Költözési útvonalak